කිසිදු පහසුකමක් නොමැතිව වූවත්, තම කණ්ඩායමේ තිබූ කැපවීම නිසා අවුරුදු 17න් පහළ අන්තර් පාසල් කාන්තා ක්‍රිකට් තරගාවලියේ ශූරතාව දිනා ගැනීමට හැකිවූ බව කන්තලේ රජඇල විද්‍යාලයේ ක්‍රිකට් කණ්ඩායමේ නායිකාව රුක්ෂිලා මධුෂානී පවසයි.ශ්‍රී ලංකා ක්‍රිකට් ආයතනය හා ශ්‍රී ලංකා පාසල් ක්‍රිකට් සංගමය එක්ව සංවිධාන කළ මේ තරගාවලියේ අවසන් තරගයේ වෙස්ලි විදුහල් පිටියේදී පසුගියදා පැවැති අතර එහිදී රජඇළ කණ්ඩායම හමුවේ කොළඹ ගෝතමී විද්‍යාලය පරාජයට පත්වීම කැපී පෙනුණි.අවසන් තරගයේදී ගෝතමී කණ්ඩායම ඕවර 15කදී කඩුලු 9කට ලකුණු 81ක් රැස්කළ අතර ජයග්‍රාහී ඉලක්කය ඕවර 14.4කදී සපුරාලීමට රජඇල කණ්ඩායම සමත්විය.